open-index/open-wikipedia-markdown huggingface dataset:
மெத்தில் முப்புளோரோமெத்தேன்சல்போனேட்டு

**மெத்தில் முப்புளோரோமெத்தேன்சல்போனேட்டு** *(Methyl trifluoromethanesulfonate)* C2H3F3O3S என்ற வேதி வாய்ப்பாடு கொண்ட ஒரு கரிமச் சேர்மம் ஆகும். நிறமற்ற நீர்மமான இச்சேர்மம் வேதியியலில் ஒரு மெத்திலேற்றும் முகவராகச் செயல்படுகிறது. அதிக சக்தி வாய்ந்தது என்றும்  அதிக அபாயம் கொண்டது என்றும் இம்மெத்திலேற்றும் முகவர் கருதப்படுகிறது

 
## வினை

தண்ணீருடன் சேரும் போது இச்சேர்மம் தீவிரமான நீராற்பகுப்புக்கு உட்படுகிறது.

:CF3SO2OCH3  +  H2O   →   CF3SO2OH  +  CH3OH

பழமையானதும் அதிகமாக பயன்படுத்தப்படாததுமான மெத்தில் புளோரோ சல்போனேட்டு (FSO2OCH3) என்ற மெத்திலேற்றும் முகவருடன் இச்சேர்மம் நெருங்கிய தொடர்பு கொண்டுள்ளது.மெத்தில் அயோடைடு போன்ற பாரம்பரிய மெத்திலேற்றும் முகவர்களை விட இச்சேர்மங்கள் அதிக வேகத்தில் ஆல்கைலேற்றம் செய்கின்றன.

(CH3)3O+ > CF3SO2OCH3 ≈ FSO2OCH3 > (CH<sub>3</sub>)<sub>2</sub>SO<sub>4</sub> > CH<sub>3</sub>I(CH3)3O+ > CF3SO2OCH3 ≈ FSO2OCH3 > (CH3)2SO4 > CH3I என்பது மெத்திலேற்றும் முகவர்கள் தொடர்பான ஒரு தரவரிசையாகும். காரத்தன்மை குறைந்த வேதி வினைக்குழுக்களான ஆல்டிகைடுகள், அமைடுகள், நைட்ரைல்கள் போன்றனவற்றை மட்டும் இச்சேர்மம் ஆல்கைலேற்றம் செய்கிறது. பென்சீன் அல்லது பெரிய மூலக்கூறுகளான இரண்டாம் நிலை, மூன்றாம் நிலை பியூட்டைல் பிரிடின்களை இது மெத்திலேற்றம் செய்வதில்லை

## மேற்கோள்கள்

பகுப்பு:மெத்திலேற்றும் முகவர்கள்
திரிபலா

**திரிபலா** *(Triphala)* என்பது இந்திய பாரம்பரிய [சித்த மருத்துவ]]  மருந்துகளில் தலையானதாகக் கருதப்படுகிறது. இது ஒரு முழுமையான வேதிப்பொருளாகவும், காயகல்பமாகவும் கருதப்படுகிறது. மூலிகைகளான கடுக்காய் (Terminalia chebula), தான்றிக்காய் (Terminalia belerica), நெல்லிக்காய் (Emblica officinalis) ஆகிய மூன்றின் கலவை, முறையே 1 : 2 : 3 என்ற விகிதத்தில்  சேர்ந்த கலவையே, திரிபலா என்றழைக்கப்படுகிறது. உலகம் முழுவதும் ஆயுர்வேத மருத்துவர்களால், பெரும்பாலான நோய்களுக்கு மருந்தாகப் பயன்படுத்தப்படுகிறது. சித்தமருத்துவர்களால், மனித உடலின் பித்தம், கபம், வாதம் போன்றவை சமன்படுத்தப்படுவதாக நம்பப்படுகிறது.

## தனித்தனி இயல்புகள்
### [[கடுக்காய்]]
இதனை ஹரீதகி என்றும், பிராணதா என்றும் மருத்துவர்கள் அழைப்பார்கள். மேலும், விஜயா, அமிர்தா, காயஸ்தா, ஹேமவதி, பத்யா, சிவா என்ற பெயர்களும் உண்டு. அறுசுவையில் உப்பைத் தவிர, பிற ஐந்து சுவைகளும் கொண்டதாக உள்ளது. கடுக்காயின் விதைகள், நஞ்சு என்பதால், அவற்றை நீக்கிய பின்புதான் பயன்படுத்த வேண்டும். கடுக்காயில் ஏழு வகைகள் உள்ளதென சித்த மருத்துவ நூல்கள் குறிப்பிடுகின்றன.

### [[தான்றி]]
தான்றிக்காயை, கர்ஷம், அக்ஷம் என்பர். இதன் அடிமரம் பத்து அடிகள் அகலமும், உச்சிப்பகுதி 120 அடி வரைகூட வளரும் இயல்புடையதால், மஹாவிருக்ஷமாகக் (உயரியத் தாவரம்) கருதப்படுகிறது. நுரையீரல் நோய்களுக்கு, பல முறைகளில் நோயாளிக்கு ஏற்ற வகையில், சித்தமருத்தவர்களால் மருந்தாகத் தரப்படுகிறது.

### [[நெல்லி]]க்காய்
இதனை வயஸ்தா என்று அழைக்கின்றனர். வயஸ்தா என்று சொன்னால் மூப்படையாமல் காக்கச் செய்வது என்று பொருளாகும். இதற்குச் சிவா என்றும், பலம் என்றும், தாத்ரீ பலம், அமிர்தா என்றும் அழைப்பர். உப்புச்சுவை இல்லாதது. அதிக அளவில் வைட்டமின் சி, இதர ஊட்டச் சத்துகள் நிறைந்துள்ளன.

## திரிபலா சூரணம்
மேற்கூறிய மூன்று இயற்கையான உலர்ந்த பொருட்களை சம அளவு எடுத்து, இடிப்பதினால் வரும் கூட்டு மாவுப் பொருளே *திரிபலா சூரணம்* ஆகும். இதனை சித்தமருத்துவத்தில் கூறப்படும் வெறுக்கடி அளவு எடுத்து, தேன் கலந்து உண்டால், இதன் பலன் இரட்டிப்பாகும் என சித்த மருத்துவர் கூறுகின்றனர்.

## கிடைப்பதாகக் கூறப்படும் பயன்கள்
திரிபலா சூரணத்தை, ஒவ்வொரு நாளும் உண்டால், நமது நோய் எதிர்ப்புத் திறன் மேம்படும். வளர்சிதை மாற்றம் சீராகும். செரிமானம் சீராகும்.குருதியின் சிறப்பியல்புகள் மேலோங்கும்.. கல்லீரல், நுரையீரலில் புண்கள் நீங்கும் தன்மை அதிகமாகும். மஞ்சள் காமாலை, ஈழை நோய் இருப்பவர்களுக்கு, உரிய ஊட்டத்தைத் தருகிறது. தோலின் அரிப்பு, கருமை, சிவப்புப் புள்ளிகளுக்கும், பாதத்தின் பித்த வெடிப்புகளுக்கும் பூச்சு மருந்தாகவும் பயன்படுகிறது.

மேற்கூறிய மருத்துவப்பயன்களிலும், இதன் தயாரிப்பிலும் மாறுபட்ட கருத்துக்கள், ஆயுர்வேத மருத்துவர்களிடம் திகழ்கிறது.

## வேதிக்கூறுகள்
இதிலுள்ள வேதிக்கூறுகள் இன்னும், சோதனைச்சாலையில் ஆயப்படவில்லை. எனினும், சில அடிப்படைத் தேவையான, மனித உடலுக்கு நன்மை பயக்கும், நல்ல வேதிப்பொருட்கள்(gallic acid, chebulagic acid, & chebulinic acid)  இருப்பதாக பரவலாக நம்பப்படுகிறது. திரிபலாவில் உயிர் வளியேற்ற எதிர்ப்பொருள் இருப்பதாக, எலிகளில் நடத்தப்பட்ட சோதனைகளில் தெரியவருகிறது. எனினும், மனிதனிடத்தில் ஆய்வுகள் நடத்தப்படவில்லை.

## காட்சியகம்

File:Haritaki (Bengali- হরীতকী) (3496496138).jpg|கடுக்காய் பழங்கள்
File:Daniyalu.JPG|உலர்ந்த கடுக்காய்
File:Terminalia bellerica 01.JPG|தான்றிப்பழங்கள்
File:Taanikaayalu. 2.JPG|உலர்ந்த தான்றிகள்
File:VCA009.JPG|நெல்லிவற்றல்


## மேற்கோள்கள்

பகுப்பு:இந்திய மருத்துவங்கள்
பகுப்பு:உணவியல்
பகுப்பு:மூலிகை மருத்துவம்
தந்தை (திரைப்படம்)

***தந்தை*** 1953 ஆம் ஆண்டு வெளியான ஒரு இந்திய தமிழ்த் திரைப்படமாகும். எம். ஆர். எஸ். மணி இயக்கத்தில் உருவான இத்திரைப்படத்தில் பிரேம் நசீர், பி. எஸ். சரோஜா ஆகியோர் முக்கிய பாத்திரங்களில் நடித்திருந்தனர். இது 1952 ஆம் ஆண்டு வெளியான *அச்சன்* (Achan) என்ற மலையாளத் திரைப்படத்திலிருந்து மொழிமாற்றம் செய்யப்பட்ட திரைப்படமாகும்.

## உசாத்துணை

பகுப்பு:1953 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஆண்டர்சன் தீவு (அந்தமான் தீவுகள்)

**ஆண்டர்சன் தீவு** *(Anderson Island)* அந்தமான் தீவுகளில் ஒரு தீவாகும். இந்தியாவின் ஒன்றியப் பகுதியான அந்தமான் நிக்கோபார் தீவுகளின்  நிர்வாக மாவட்டமான வடக்கு மற்றும் மத்திய அந்தமான் மாவட்டத்தின் ஒரு பகுதியாக இத்தீவு உள்ளது. தலைநகரம் போர்ட் பிளேரிலிருந்து வடக்கில் 117 கிலோமீட்டர் (73 மைல்) தொலைவில் இத்தீவு அமைந்துள்ளது. 

## புவியியல்

இண்டர்வியூ தீவின் ஒரு பகுதியான  இத்தீவு, ஆசுடின் நீர்சந்திக்கு மேற்கில் செவ்வக வடிவில் பவளப் பாறை வகைத் தீவாக உள்ளது. வடக்கு அந்தமான் தீவையும்,நடு அந்தமான் தீவையும் ஆசுடின் நீர்சந்தி பிரிக்கிறது.

## நிர்வாகம்

ஆண்டர்சன் தீவும் இதனுடன் இணைந்த இண்டர்வியூ தீவுத் தொகுதியும் மாயாபந்தர் தாலுக்காவால் நிர்வகிக்கப்படுகிறது. 

## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
பகுப்பு:இண்டர்வியூ தீவு
ரபி ராய்

**ரபி ராய்** (Rabi Ray (பிறப்பு: 26 நவம்பர் 1926), இந்திய இடதுசாரி சோசலிச அரசியல்வாதியும், மக்களவை மக்களைத் தலைவரும், ஜனதா தளத்தின் தலைமையிலான இந்திய நடுவண் அரசில் அமைச்சராகவும் பணியாற்றியவர். ஒடிசா மாநிலத்தவரான ரபி ராய், 1948-இல் சோசலிசக் கட்சியில் இணைந்தார். பின்னர் சம்யுக்த சோசலிசக் கட்சியிலும், நெருக்கடி நிலையின் போது ஜனதா தளக் கட்சியிலும் பணியாற்றியவர்.

## அரசியல்
1967-இல், புரி மக்களவைத் தொகுதியிலிருந்து,  4வது மக்களவைக்கு உறுப்பினராகத் தேர்ந்தெடுக்கப்பட்டார். 
பின்னர் இந்திய நாடாளுமன்ற மாநிலங்களவை உறுப்பினராக 1974 முதல் 1980 முடிய பணியாற்றினார். மொரார்ஜி தேசாய் தலைமையிலான அமைச்சரவையில் சுகாதாரம், குடும்ப நலத் துறை அமைச்சராக 1979 முதல் 1980 முடிய பணிபுரிந்தார்.

1989-இல் ஒடிசா மாநிலத்தின் கேந்திரபாரா மக்களவைத் தொகுதியிலிருந்து ஜனதா தளக்கட்சியின் சார்பாக 9வது மக்களவைக்குத் தேர்ந்தெடுக்கப்பட்டார். 19 டிசம்பர் 1989-இல், இந்திய மக்களவைத் தலைவராகத் ஒருமனதாக தேந்தெடுக்கப்பட்டார்.

1991-இல் 10வது மக்களவைக்கு மீண்டும் கேந்திரபார மக்களவைத் தொகுதியிலிருந்து தேர்ந்தெடுக்கப்பட்டார். 
1997 முதல் லோக் சக்தி அபியான் எனும் அரசியல் சாரா அமைப்புடன் தொடர்ந்து செயல்படுகிறார்.

## மேற்கோள்கள்

## வெளி இணைப்புகள்
*Biography of Shri Rabi Ray at Winentrance.com
*Rabi Ray at The Office of Speaker Lok Sabha

பகுப்பு:1926 பிறப்புகள்
பகுப்பு:4வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:ஒடிசா நபர்கள்
பகுப்பு:இந்திய அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:2017 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பாரதிய ஜனதா கட்சியின் முதலமைச்சர்கள் பட்டியல்

பாரதீய ஜனதா கட்சியின் தலைமையில் இந்திய மாநிலங்களை ஆண்ட மற்றும் ஆண்டு கொண்டிருக்கும் முதல்வர்களின் பட்டியல்:

## [[அருணாசலப் பிரதேசம்]]

## [[அசாம்]]

;Key
*&nbsp;– பதவியில்

## [[சத்தீஸ்கர்]]

## ஒடிசா

## [[தில்லி]]

## [[கோவா (மாநிலம்)|கோவா]]
* 
* 
*  (பதவியில் உள்ளவர்)

 
;Key
*&nbsp;– பதவியில்                   
### துணை முதல்வர்
* பிரான்சிஸ் டிசோசா: 9 மார்ச் 2012-14 மார்ச் 2017
* மனோகர் அஜாகோன்கர்: 28 மார்ச் 2019 - 15 மார்ச் 2022         
* சந்திரகாந்த் கவ்லேகர் :13 சூலை 2019 - 15 மார்ச் 2022

## [[குஜராத்|குசராத்து]]

## [[அரியானா]]

## [[இமாசலப் பிரதேசம்]]
* சாந்தகுமார்
* பிரேம் குமார் துமால்
* ஜெய்ராம் தாகூர்

## [[ஜார்கண்ட்]]
* பாபுலால் மராண்டி 
* அருச்சுன் முண்டா
* ரகுபர் தாசு

## [[கர்நாடகா]]
* பி. எஸ். எடியூரப்பா 
* டி. வி. சதானந்த கௌடா 
* செகதீசு செட்டர்
* பி. எஸ். எடியூரப்பா
* பசவராஜ் பொம்மை (பதவியில் உள்ளார்)

## [[மத்தியப் பிரதேசம்]]
* சுந்தர்லால் பட்வா
* உமா பாரதி
* பாபுலால் கௌர் 
* சிவ்ராஜ் சிங் சௌஃகான் 
* மோகன் யாதவ் (பதவியில்)

## [[மகாராட்டிரா]]

## [[இராஜஸ்தான்]]

## [[உத்தராகண்ட்]]
* நித்தியானந்த சுவாமி
*  பகத்சிங் கோசியாரி
* புவன் சந்திர கந்தூரி 
* ரமேசு போக்கிரியால்
* திரிவேந்திர சிங் ராவத்

## [[உத்தரப் பிரதேசம்]]
* 
* 
*  (பதவியில் உள்ளவர்)

;Key
*&nbsp;– பதவியில்

## மணிப்பூர்

*&nbsp;– பதவியில்

## திரிபுரா

;Key
*&nbsp;– பதவியில்

## இதனையும் காண்க
* குஜராத் முதலமைச்சர்களின் பட்டியல்

## குறிப்புகள்

## மேற்கோள்கள்


## வெளி இணைப்புகள்
*
*

பகுப்பு:இந்தியப் பட்டியல்கள்
பகுப்பு:இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
கோயில் நிறுவனம்

**கோயில் நிறுவனம்** (*The Temple Institute*, , Machon HaMikdash) என்பது இசுரேலில் உள்ள, மூன்றாம் கோவில் அமைப்பதை நோக்கமாகக் கொண்ட நிறுவனம் ஆகும். இதன் நீண்ட கால நோக்கமாக மூன்றாவது யூதக் கோயிலை கோவில் மலையில் அமைத்து, பலி செலுத்தி வழிபாடு செய்வதாகவுள்ளது. தற்போது இவ்விடத்தில் பாறைக் குவிமாடம் அமைந்துள்ளது. இது கோயில் அமைப்பதை பயிலுதல், கோயில் சடங்குப் பொருட்கள், ஆடைகள் ஆகியவற்றைப் பயிலுதல், உடனடி பயன்பாட்டுக்கான நிலைமையில் கட்டமைப்பு வரைபை செய்தல் ஆகியவற்றில் விரும்பம் கொண்டுள்ளது. இது யூதப் பகுதியில் ஓர் அருங்காட்சியகத்தை பழைய நகரில் கொண்டுள்ளது

## படத் தொகுப்பு

File:The Golden Menorah on the way to the Western Wall in the Jewish Quarter, Jerusalem.jpg|கோயில் நிறுவனம் அடுத்த Menorah கோயில் மாதிரி
File:רחבת המנורה - 1.jpg|கோயில் நிறுவனம் அடுத்த மலைக்கோயிலுக்கு Menorah சதுக்கத்தில் பார்வையிடத்திலும்


## இவற்றையும் பார்க்க
* மூன்றாம் கோவில்
* கோவில் மலை

## உசாத்துணை

## வெளி இணைப்புகள்

*  The Temple Institute

பகுப்பு:இசுரேலிய அருங்காட்சியகங்கள்
பகுப்பு:கோவில் மலை
கேகோங்க் அபாங்க்

**கேகோங்க் அபாங்க்** (Gegong Apang) (பிறப்பு: 8 சூலை 1949) இந்தியாவின் அருணாச்சலப் பிரதேசம் மாநிலத்தைச் சேர்ந்த அரசியல்வாதி ஆவார். பட்டியல் பழங்குடி இனத்தைச் சேர்ந்த அபாங்க், அருணாச்சலப் பிரதேசத்தின் முதலமைச்சராக 18 சனவரி 1980 முதல் 19 சனவரி 1999 முடியவும், பின்னர் ஆகஸ்டு 2003 முதல் ஏப்ரல் 2007 முடியவும் பணியாற்றியவர்.

## அரசியல்
*இங்கியாங்-பங்ஜின்*  சட்டமன்ற தொகுதியிலிருந்து, அருணாசலப் பிரதேச சட்டமன்றத்திற்கு 1978, 1980, 1984  ஆண்டுகளில் மூன்று முறை தேர்ந்தெடுக்கப்பட்டவர். பின்னர் மேல் சியாங் சட்டமன்றத் தொகுதியிலிருந்து 1990, 1995, 2000 மற்றும் 2004 ஆண்டுகளில் நடந்த தேர்தல்களில், மாநில சட்டமன்றத்திற்கு தேர்ந்தேடுக்கப்பட்டார். 
 
அபாங்க் 1980-இல் முதல் முறையாக அருணாசலப் பிரதேச மாநில முதல்வரக தேர்ந்தெடுக்கப்பட்டார். 1999 முடிய முதல்வராக பதவி வகித்த அபாங்க் மீது, ஆளும்  இந்திய தேசிய காங்கிரசு கட்சி, சட்டமன்றத்தில் நம்பிக்கையில்லாத் தீர்மானம் கொண்டு வந்ததால், முதலமைச்சர் பதவியைத் துறந்தார்.

பின்னர் 2003-இல் ஐக்கிய ஜனநாயக் கட்சியை துவக்கிய சில மாதங்களில், அபாங்க் மற்றும் அவரது ஆதரவு சட்டமன்ற உறுப்பினர்கள் பாரதிய ஜனதா கட்சியில் இணைந்ததால், வடகிழக்கு இந்தியாவின் அருணாச்சலப் பிரதேசத்தில் முதன்முறையாக பாரதிய ஜனதா ஆட்சி மலர வழிவகுத்தது.  2004  நாடாளுமன்றத் தேர்தலில் பாரதிய ஜனதா கட்சி தோற்றதால், அபாங்க் மீண்டும் இந்திய தேசிய காங்கிரசில் இணைந்தார். அக்டோபர் 2004-இல் நடைபெற்ற மாநில சட்டமன்றத் தேர்தலில், காங்கிரசு கட்சி வெற்றி பெற்றதால், அபாங்க் மீண்டும் அருணாச்சலப் பிரதேசத்தின் முதலமைச்சரானார். 9 ஏப்ரல் 2007-இல் தோர்ஜி காண்டு மாநில முதல்வராக பதவி ஏற்கும் வரை முதல்வர் பணியில் தொடர்ந்தார்.

காங்கிரசு கட்சியிலிருந்து விலகிய அபாங்க், 17 பிப்ரவரி 2014-இல் மீண்டும் பாரதிய ஜனதா கட்சியில் இணைந்து கொண்டார்.

## ஊழல் குற்றச்சாட்டுகள்
ஆகஸ்டு 2010-இல் 1,000 கோடி ரூபாய் ஊழல் குற்றச்சாட்டில் அபாங்க் கைதானார். அரசியல் பழி வாங்குதல் பொருட்டு, இத்தகைய குற்றச்சாட்டுகள் தன் மீது காங்கிரசு கட்சி தொடர்ந்துள்ளதாக அபாங்க் வலியுறுத்தியுள்ளார்.

## மேற்கோள்கள்

## வெளி இணைப்புகள்
* Apang returns to Congress 
* Apang Ministry sworn in 
*Frontline -  A defection drama

பகுப்பு:1949 பிறப்புகள்
பகுப்பு:12வது மக்களவை உறுப்பினர்கள்
பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:அருணாச்சலப் பிரதேச முதலமைச்சர்கள்
சம்பூர்ணாநந்தர்

**சம்பூர்ணாநந்தர்**  (Sampurnanand)  (1891 - 1969) – 10 January 1969)சமசுகிருதம் மற்றும் இந்தி மொழி அறிஞரும், ஆசிரியரும் ஆவார். பின்னர் இந்திய தேசிய காங்கிரசு கட்சியில் இணைந்து முழுநேர  அரசியல்வாதியானவர். 1952 – 1952 மற்றும் 1957 – 1962 காலங்களில் உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டவர். சம்பூர்ணாநந்தர்,  உத்தரப் பிரதேச மாநிலத்தின் இரண்டாவது முதலமைச்சாராக 1954 முதல் 1960 முடிய ஆறு ஆண்டுகள் பணியாற்றியவர்.

பின்னர் 1962 முதல் 1967 முடிய இராஜஸ்தான் மாநில ஆளுரனாக  பதவி வகித்தார்.

## மேற்கோள்கள்

2. ^ Biography of Dr. Sampurnanand .

## வெளி இணைப்புகள்
* http://www.library.utoronto.ca/mediacommons/microtext/collection/pages/sampurnd.html 
* http://www.ncra.tifr.res.in/~basi/06March/0634065.PDF
* http://www.infochangeindia.org/HumanIstory.jsp?recordno=2861&section_idv=13 
* http://timesofindia.indiatimes.com/articleshow/202904.cms

பகுப்பு:1891 பிறப்புகள்
பகுப்பு:1969 இறப்புகள்
பகுப்பு:உத்தரப் பிரதேச முதலமைச்சர்கள்
பகுப்பு:இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
தியோலி

**தியோலி** *(Deoli)* இந்தியாவின் தில்லி நகரில் உள்ள  தெற்கு தில்லி மாவட்டத்தில் இருக்கும் ஒரு கணக்கெடுப்பில் உள்ள ஊராகும். 

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி தியோலி நகரின் மக்கள்தொகை 1,19,432  நபர்கள் ஆகும். இம்மக்கள்தொகையில் 56% நபர்கள் ஆண்கள் மற்றும் 44% நபர்கள் பெண்களாவர். இவ்வூரின் எழுத்தறிவு சதவீதம் 64% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 73% நபர்கள் ஆண்கள் மற்றும் 54% நபர்கள் பெண்களாவர். மக்கள் தொகையில் 19% நபர்கள் 6 வயதுக்கு கீழ் உள்ளவர்களாகும். 

## மேற்கோள்கள்

பகுப்பு:தில்லி சுற்றுப் பகுதிகள்
பகுப்பு:தெற்கு தில்லி மாவட்டம்

பகுப்பு:தெற்கு தில்லி மாவட்டத்திலுள்ள ஊர்களும் நகரங்களும்
கந்தக நீக்கம்

**கந்தக நீக்கம்** *(Desulfurisation)* என்பது ஒரு வேதிப் பொருளில் இருந்து கந்தகத்தை நீக்கும் வேதிச்செயல் முறையாகும். இச்செயல்முறை ஒரு மூலக்கூற்றில் இருந்து கந்தகத்தை நீக்குவதாக (எ.கா: A=S → A:)  இருக்கலாம் அல்லது பெட்ரோலிய வேதிப்பொருட்கள் அல்லது வெளியேறும் புகை போன்ற கலவைகளில் இருந்து கந்தகச் சேர்மங்களைப் பிரிப்பதாகவும் இருக்கலாம்.

பெரிய தொழில்துறை மற்றும் சுற்றுச்சூழலில் இந்த செயல்முறைகள் முக்கியத்துவம் பெற்றுள்ளன. தொடுகைச் செயன்முறை, கிளாசு செயன்முறை போன்ற தயாரிப்பு முறைகளில் கந்தகம் பெருமளவில் பயன்படுத்தப்படுகிறது. கந்தகம் இல்லாத சேர்மங்களை இத்தகைய வினையூக்கச் செயல்முறைகளில் பயன்படுத்த முடிந்தால் தீங்கு விளைவிக்கும் கந்தகச் சேர்மங்களை சுற்றுச்சூழலில் வெளியிடப்படுவதைக் குறைக்க முடியும். அதிலும் குறிப்பாக சுற்றுச் சூழலில் கலந்து அமில மழைக்குக் காரணமாகும் கந்தக டை ஆக்சைடைக் குறைக்கலாம்.

ஈரகந்தக அமிலச் செயல்முறை, கந்தகம் மற்றும் நைட்ரசன் ஆக்சைடு செயல்முறை, ஐதரோகந்தகநீக்கம் உள்ளிட்ட செயல்முறைகள் கந்தக நீக்க வினையில் சேர்ந்தவையாகும்.

## மேற்கோள்கள்

பகுப்பு:வேதியியல் செயல்முறைகள்
சர்பானந்த சோனாவால்

**சர்பானந்த சோனாவால்** (Sarbananda Sonowal) (பிறப்பு: 31 அக்டோபர் 1961) இந்திய அரசியல்வாதியான இவர், 2016-ஆம் ஆண்டு முதல் 2021-ஆம் ஆண்டு வரை அசாம் மாநிலத்தின் 14வது முதலமைச்சராக இருந்தார்.
சர்பானந்த சோனாவால், 16ஆவது இந்திய நாடாளுமன்ற மக்களைவைக்கு, அசாமின் லக்கீம்பூர் தொகுதியிலிருந்து பாரதிய ஜனதா கட்சி சார்பில் போட்டியிட்டு வென்றவர்.

இவர் தற்போது துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம் மற்றும் ஆயுஷ் அமைச்சகத்தின் மூத்த அமைச்சராக உள்ளார்.

## வரலாறு
மேலும் அசாம் மாநில பாரதிய ஜனதா கட்சித் தலைவராக இருந்தவர்.
நரேந்திர மோடி அமைச்சரவையில் இளைஞர் மற்றும் விளையாட்டுத் துறை அமைச்சகத்திலும், தொழில் முனைவோர் மற்று திறன் மேம்பாட்டு அமைச்சகத்திலும், தனி பொறுப்புடன் கூடிய ராஜாங்க அமைச்சராகப் பொறுப்பு வகித்தவர்.

2011க்குப் பின்னர் அசாம் கன பரிசத் கட்சியிலிருந்து விலகிய சர்பானந்த சோனாவால், பாரதிய ஜனதா கட்சியில் இணைந்தவர்.

மே 2016-இல் அசாம் சட்டமன்றத் தேர்தலில், பாரதிய ஜனதா கட்சியின் சார்பாக, மஜௌலி தொகுதியிலிருந்து போட்டியிட்டு வென்று, அசாம் மாநிலத்தின் 14ஆவது முதல்வராகப் மே 2016-இல் பொறுப்பு ஏற்றுக் கொண்டவர்.

## இதனையும் காண்க
*பாரதிய ஜனதா கட்சியின் மாநில முதல்வர்கள் பட்டியல்
 
## மேற்கோள்கள்

பகுப்பு:1961 பிறப்புகள்
பகுப்பு:14வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
பகுப்பு:அசாமைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:அசாம் முதலமைச்சர்கள்
பகுப்பு:இந்திய அமைச்சர்கள்
பகுப்பு:இந்திய அமைச்சரவை உறுப்பினர்கள்
பகுப்பு:18ஆவது மக்களவை உறுப்பினர்கள்
கல்யாண் சிங்

**கல்யாண் சிங்** (Kalyan Singh) (பிறப்பு:1932) (இறப்பு 2021) இந்தியாவின் உத்திரப் பிரதேச மாநிலத்தின் முதலமைச்சராக இருமுறை பணியாற்றியவர். இந்திய நாடாளுமன்ற மக்களவை உறுப்பினராக 2009 - 2014 ஆண்டுகளில் செயல்பட்டவர்.  பின்னர் 4 செப்டம்பர் 2014 முதல் 8 செப்டம்பர் 2019 முடிய இராஜஸ்தான் மாநில ஆளுநராக செயல்பட்டார்.   கல்யாண் சிங், உத்தரப் பிரதேசத்தின்  முதல்வராக இருந்த காலத்தில் பாபர் மசூதி இடிக்கப்பட்டது

## அரசியல்

### முதலமைச்சர் பதவியில்
சூன் 1991 அன்று முதன் முறையாக உத்தரப் பிரதேச மாநில முதலைமைச்சராக பொறுப்பு ஏற்றுக் கொண்டார். பாபர் மசூதி இடிப்பு அன்றே தனது முதலமைச்சர் பதவியை துறந்தார். பின்னர் 1997 முதல் 1999 முடிய இரண்டாம் முறையாக மீண்டும் பிரதேச மாநில முதலமைச்சராகத் தேர்ந்தெடுக்கப்பட்டார். 

### மக்களவை  உறுப்பினர் பதவியில்
ஏடா மக்களவைத் தொகுதியிலிருந்து போட்டியிட்டு வென்று,  நாடாளுமன்ற மக்களவை உறுப்பினராக 2009 முதல் ஏப்ரல் 2014 முடிய செயல்பட்டவர்.

### ஆளுநர் பதவியில்
கல்யாண் சிங் 4 செப்டம்பர் 2014  முதல் 8 செப்டம்பர் 2019 முடிய இராஜஸ்தான் மாநில ஆளுநராக செயல்பட்டவர்.
## மறைவு
21 ஆகஸ்டு 2021 அன்று தமது 89வது அகவையில் கல்யாண் சிங் உடல்நலக் குறைவால் லக்னோவில் மறைந்தார்.

## விருது
* பத்ம விபூசண் (2022)

## இதனையும் காண்க
* பாரதிய ஜனதா கட்சியின் மாநில முதல்வர்கள் பட்டியல்

## மேற்கோள்கள்

## வெளி இணைப்புகள்
* Kalyan Singh, Governor of Rajasthan
* http://uplegisassembly.gov.in/CHIEF%20MINISTERS.HTM
* http://indianexpress.com/article/india/politics/kalyan-singh-sworn-in-as-rajasthan-governor/#sthash.EUE3wkPq.dpuf

பகுப்பு:உத்தரப் பிரதேச முதலமைச்சர்கள்
பகுப்பு:15வது மக்களவை உறுப்பினர்கள்
பகுப்பு:1932 பிறப்புகள்
பகுப்பு:2021 இறப்புகள்
பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தரப் பிரதேச அரசியல்வாதிகள்
சூரியப் பத்திரி

**சூரியப் பத்திரி** (*Knema attenuata*) இது ஒரு பூக்கும் தாவர வகையில் மரிசுசிசெ (Myristicaceae) என்ற குடும்பத்தைச் சார்ந்த தாவரம் ஆகும். இத்தாவரம் இந்தியாவின் காடுகளில் ஒரு குறிப்பிட்ட இடத்தில் மட்டும் வளரும் தாவரமாக உள்ளது. 
## மேற்கோள்கள்

* World Conservation Monitoring Centre 1998.  ''Knema attenuata''.   2006 IUCN Red List of Threatened Species.   Downloaded on 22 August 2007.

பகுப்பு:இந்தியத் தாவரங்கள்
பகுப்பு:தமிழ்நாட்டின் தாவரங்கள்
காஜோரி காஸ்

**காஜோரி காஸ்** (Khajoori Khas) என்பது இந்திய நாட்டின் தில்லி நகரில் உள்ள வடகிழக்கு மாவட்டத்தில் இருக்கும் ஒரு கணக்கெடுப்பில் உள்ள ஊராகும். 

## மக்கள் தொகையியல்

2001 ஆம் ஆண்டின் இந்திய மக்கள்தொகை கணக்கெடுப்பின்படி  காஜோரி காஸின் மக்கள்தொகை 45,090 நபர்கள் ஆகும். இம்மக்கள்தொகையில் 54% நபர்கள் ஆண்கள் மற்றும் 46% நபர்கள் பெண்களாவர். இவ்வூரின் எழுத்தறிவு சதவீதம் 57% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது குறைவாகும். எழுத்தறிவு பெற்றவர்களில் 60% நபர்கள் ஆண்கள் மற்றும் 44% நபர்கள் பெண்களாவர். மக்கள் தொகையில் 20% நபர்கள் 6 வயதுக்கு கீழ் உள்ளவர்களாகும்.
 
## மேற்கோள்கள்

பகுப்பு:தில்லி சுற்றுப் பகுதிகள்

பகுப்பு:வடகிழக்கு தில்லி மாவட்டத்திலுள்ள ஊர்களும் நகரங்களும்
பகுப்பு:வடகிழக்கு தில்லி மாவட்டம்
அச்சம் என்பது மடமையடா (திரைப்படம்)

**அச்சம் என்பது மடமையடா** 2016ஆம் ஆண்டு வெளிவந்த காதல் மற்றும் அதிரடித் திரைப்படம். கௌதம் மேனன் இயக்கிய இத்திரைப்படத்தில் சிலம்பரசன் மற்றும் மஞ்சிமா மோகன் ஆகியோர் முக்கிய கதாபாத்திரங்களில் நடித்துள்ளனர். இத்திரைப்படத்திற்கு ஏ. ஆர். ரகுமான் இசையமைத்துள்ளார்.

## நடிகர்கள்
* சிலம்பரசன்
* மஞ்சிமா மோகன்

## மேற்கோள்கள்

## வெளியிணைப்புகள்
* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிலம்பரசன் நடித்த திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:கௌதம் மேனன் இயக்கிய திரைப்படங்கள்
குகமதி

**குகமதி** (*LEPISANTHES TETRAPHYLLA*) என்பது ஒரு மர வகையைச் சார்ந்த மூலிகைத் தாவரம் ஆகும். இந்தியாவில் மேற்குத் தொடர்ச்சி மலைத்தொடர் பகுதியில் அதிகமாகக் காணப்படுகிறது. இதன் பழத்தை பறவைகள் விரும்பிச் சாப்பிடுகின்றன. இதன் இலைகளை மூலிகை மருந்தாகப் பயன்படுத்துகின்றனர். மேலும் தெற்கு ஆசியாப் பகுதியில் அமைந்துள்ள இலங்கைத் தீவிலும் இது காணப்படுகிறது.
 
## மேற்கோள்கள்

*
*
*
*
*

பகுப்பு:இந்தியத் தாவரங்கள்
பகுப்பு:இலங்கைத் தாவரங்கள்
பகுப்பு:தமிழ்நாட்டின் தாவரங்கள்
செபுலாகிக் அமிலம்

**செபுலாகிக் அமிலம்** *(Chebulagic acid)* என்பது C41H30O27 என்ற வேதிவாய்ப்பாடு கொண்ட ஒரு பென்சோபிரான் தனின் மற்றும் ஆக்சிசனேற்ற எதிர்ப்பொருள் ஆகும். செபுலாகிக் அமிலம் மருத்துவத்துறையில் பல பயன்களைக் கொண்டிருக்கிறது. 

நோய்த்தடுப்பாற்றலொடுக்கம் , கல்லீரல்பாதுகாப்பு, ஆற்றல்மிக்க ஆல்பா குளுக்கோசிடேசு தடை நொதி and a potent alpha-glucosidase inhibitor,, நீரிழிவு நோய் ஆய்வில் பயனுள்ளதாக விளங்கும் மனிதக் குடல் நொதி முதலான பல்வேறு வகைகளில் இவ்வமிலத்தின் பயன்பாடு இருப்பதாக அறியப்படுகிறது.

கோளவடிவ பாக்டீரியா, ஈருடல் பூஞ்சை ஆகியனவற்றின் செயல்பாடுகளை ஆற்றலுடன் இவ்வமிலம் எதிர்க்கிறது. 
 
பாதாம், கடுக்காய், மற்றும் சிட்ரசு வகைத் தாவரச் செடிகளில் செபுலாகிக் அமிலம் காணப்படுவதாகக் கூறப்படுகிறது
 
குளுடாதையோன் வழியாக பெறப்படும் கெரானைனிலிருந்து செபுலாகிக் அமிலம் தயாரிக்கப்படுகிறது.

## மேற்கோள்கள்

பகுப்பு:பீனால்கள்
பகுப்பு:அரோமாட்டிக் சேர்மங்கள்
இலங்கை இறையியல் கல்லூரி

**இலங்கை இறையியல் கல்லூரி** (*Theological College of Lanka*, *TCL*) 1963 ஆம் ஆண்டு ஆங்கிலிக்க ஒன்றியம், மெதடிசம், திருமுழுக்குத் திருச்சபை, பொது ஆட்சிமுறைத் திருச்சபை ஆகியவற்றின் இணைந்த அமைப்பினால் உருவாக்கப்பட்டது. இது புதிய குருக்களை இலங்கைச் சூழ்நிலைக்கு ஏற்ப, அவர்களின் சொந்த மொழிகளான சிங்களம், தமிழ் என்பவற்றில் கற்பித்தலை மேற்கொள்கிறது. பிரித்தானிய மெதடிச நற்செய்தியாளர் அருட்திரு. பசில் ஜக்சன் ஆரம்ப கல்லூரி முதல்வராக 1936 இல் பணியாற்றினார்.

## உசாத்துணை

## வெளி இணைப்புகள்
* Speech given by M.M.Thomas on TCL's 30th anniversary 

பகுப்பு:கண்டி மாவட்டம்
பகுப்பு:இலங்கையில் கிறித்தவம்
சி. விஜயதரணி

**சி. விசயதரணி** *(S Vijayadharani)* என்பவர் ஒரு இந்திய அரசியல்வாதியாவார். இவர் 2011, 2016 மற்றும் 2021 ஆகிய மூன்று தமிழ்நாடு சட்டமன்றத் தேர்தல்களில் இந்திய தேசிய காங்கிரசு கட்சியின் சார்பாக, கன்னியாகுமரி மாவட்டத்தின் விளவங்கோடு சட்டமன்றத் தொகுதியிலிருந்து தமிழ்நாடு சட்டமன்றத்திற்கு மூன்று முறை தேர்ந்தெடுக்கப்பட்டார். 24 பிப்ரவரி 2024 இல் இந்திய தேசிய காங்கிரசிலிருந்து விலகி பாரதிய ஜனதா கட்சியில் இணைத்துக் கொண்டார்.

## குடும்பம்
இவர் கவிமணி தேசிக விநாயகம் பிள்ளையின் கொள்ளுப் பேத்தியாவார். விசயதரணியின் பெற்றோர் இருவருமே மருத்துவர்கள். அவரது தாயார் பகவதி, 1977-ஆம் ஆண்டில், தமிழ்நாடு மகளிர் காங்கிரசு தலைவராக இருந்தவர். விஜயதரணி ஒன்பது வயதாக இருக்கும் போது தந்தை இறந்து விட்டார். சென்னை சட்டக்கல்லூரியில் படித்துக் கொண்டிருக்கும் போதே மாணவர் காங்கிரசில் இணைந்த விஜயதாரணி, 25 வயது வரை இளைஞர் காங்கிரசில் தீவிரமாகச் செயல்பட்டார். அதன் பிறகு  காங்கிரசுக் கட்சியில் இணைந்து செயல்படத் துவங்கினார். கணிப்பொறியாளாரான இவரின் கணவர் *சிவகுமார் கென்னடி*  என்பவர் மார்ச் 2016-இல் இறந்து விட்டார். விசயதரணிக்கு ஒரு மகளும், ஒரு மகனும் உள்ளனர்.

## அரசியல் வாழ்க்கை

### இந்திய தேசிய காங்கிரசு
இவர் தமிழ்நாடு மகளிர் காங்கிரசின் முன்னாள் தலைவர் இருந்தார். 2016 ஆண்டில் இவர் அகில இந்திய மகளிர் காங்கிரசின் பொதுச் செயலாளராக கர்நாடகாவில் நியமிக்கப்பட்டார். 2016 ஆம் ஆண்டில் இரண்டாவது முறையாக தமிழ்நாடு சட்டமன்றத்திற்கு தேர்ந்தெடுக்கப்பட்டார். மீண்டும் இவர் 2021 ஆம் ஆண்டில் மூன்றாவது முறையாக அதே  விளவங்கோடு தொகுதியில் இருந்து தேர்ந்தெடுக்கப்பட்டார்.

#### இந்திய தேசிய காங்கிரசு கட்சிப் பதவிகள்

*தலைவர், தமிழ்நாடு மகளிர் அணி, இந்திய தேசிய காங்கிரசு கட்சி, (6 ஆகஸ்டு – 22 சனவரி 2016)
* பொதுச் செயலாளர், அகில இந்திய மகளிர் காங்கிரசு (4 மார்ச் 2016 முதல் ) 
* தமிழ்நாடு காங்கிரசு கட்சியின் சட்டமன்ற கொறடா.. (24 பிப்ரவரி 2023 வரை)

### பாஜக (2024-தற்போது)
தனது பதவி விலகல் கடிதத்தை காங்கிரசு கட்சி அலுவலகத்தில் பகிர்ந்து கொண்டார், பின்னர் 24 பிப்ரவரி 2024 அன்று தில்லியிலுள்ள பாஜக அலுவலகத்தில் லோ. முருகன் முன்னிலையில் பாரதிய ஜனதா கட்சியில் இணைந்தார். "காங்கிரசு கட்சியில் பெண்களுக்கு முக்கியத்துவம் கொடுப்பதில்லை. பெண்களை தலைவர்களாக பார்க்கவும், ஏற்கவும் காங்கிரசுக்கு மனநிலை இல்லை. பெண்களுக்கான வாய்ப்புகள் காங்கிரசு கட்சியில் மறுக்கப்படுகின்றன. ஆனால் பாஜகவில் முத்தலாக், இசுலாமிய பெண்களுக்கான சொத்துரிமை என பாஜக பெண்களுக்கான பல முன்னேற்ற திட்டங்களை கொண்டு வந்துள்ளது, பாஜக ஆட்சியில் இலங்கை கடற்படையால் கைது செய்யப்பட்ட பல மீனவர்கள் மீட்கப்பட்டுள்ளனர். ஆனால், காங்கிரசு காலத்தில் நூற்றுக்கணக்கான மீனவர்கள் இலங்கை கடற்படையால் கொல்லப்பட்டுள்ளனர்." என்று பாஜகவில் இணைந்த பிறகு தில்லியில் கூறினார்.

## மேற்கோள்கள்

## வெளியிணைப்புகள்
* என்ன செய்தார் எம்.எல்.ஏ.? - எஸ்.விஜயதரணி (விளவங்கோடு)
*தளங்கள் வேறு, இலக்கு ஒன்று: சமூக உரிமைக்காகப் போராடும் 2 பெண் `போராளிகள்'

பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தமிழ்ப் பெண் அரசியல்வாதிகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழக சட்டமன்ற பெண் உறுப்பினர்கள்
பகுப்பு:கன்னியாகுமரி மாவட்ட அரசியல்வாதிகள்
பாபுலால் மராண்டி

**பாபுலால் மராண்டி** (Babu Lal Marandi) (பிறப்பு: 11 சனவரி 1958), ஜார்கண்ட் மாநிலத்தின் முதலாவது முதல் அமைச்சர் ஆவார். 
பாரதிய ஜனதா கட்சி யின் முக்கியத் தலைவரும் ஆவார். 
2009 மற்றும் 2014ஆம் ஆண்டு இந்திய நாடாளுமன்ற மக்களவைக்கு கோடர்மா மக்களவைத் தொகுதியிலிருந்து தேர்ந்தெடுக்கப்பட்டவர்.அடல் பிகாரி வாஜ்பாய் தலைமையிலான இந்திய நடுவண் அரசில் காடுகள், சுற்றுச்சூழல் அமைச்சகத்தின், இராசாங்க அமைச்சராக பணியாற்றியவர்.

## அரசியல்
1991-இல் பாரதிய ஜனதா கட்சி சார்பாக தும்கா மக்களவைத் தொகுதியில் போட்டியிட்டு தோல்வி கண்டவர். 1996 ஜார்கண்ட் சட்டமன்றத் தேர்தலில் சிபு சோரனிடம் 5,000 வாக்குகள் குறைவாகப் பெற்று வெற்றி வாய்ப்பை இழந்தார். 1996-இல் பாரதிய ஜனதா கட்சியின் ஜார்கண்ட் மாநிலத் தலைவராக நியமிக்கப்பட்டார்.

1998 நாடாளுமன்ற மக்களவைத் தேர்தலில் ஜார்கண்ட் மாநிலத்தின் 14  நாடாளுமன்ற தொகுதிகளில் 12 தொகுதிகளை கைப்பற்றி சிபு சோரனின் ஜார்க்கண்ட் முக்தி மோர்ச்சா கட்சியை கலங்கச் செய்தவர் பாபுலால் மராண்டி. 
பாபுலால் மராண்டி சந்தாலி பழங்குடியினத்தைச் சேர்ந்தவர்.

### ஜார்கண்ட் மாநிலத்தில் முதல் தேசிய ஜனநாயகக் கூட்டணி ஆட்சி
2000-ஆம் ஆண்டில் பிகார் மாநிலத்திலிருந்து ஜார்கண்ட் மாநிலத்தை பிரித்த போது, 2000-ஆம் ஆண்டில் நடைபெற்ற ஜார்கண்ட் சட்டமன்றத் தேர்தலில் தேசிய ஜனநாயகக் கூட்டணி வெற்றி பெற்று, ஜார்கண்ட் மாநிலத்தின் முதலாவது முதலமைச்சராக பாபுலால் மராண்டி பதவி ஏற்றார்.

ஐக்கிய ஜனதா தளக் கட்சியின் கட்டாயத்தின் பேரில், பாபுலால் மராண்டி 2003-இல் முதலமைச்சர் பதவியிலிருந்து விலகியதால், அருச்சுன் முண்டா முதல்வரானார்.

### சார்க்கண்டு விகாசு மோர்சா (பிரசாதந்திரிக்) (JVM)
2006-இல் பாபுலால் மராண்டி பாரதிய ஜனதா கட்சியிலிருந்து விலகி, சார்க்கண்டு விகாசு மோர்சா (பிரசாதந்திரிக்) எனும் மாநிலக் கட்சியை நிறுவினார்.

## இதனையும் காண்க
*பாரதிய ஜனதா கட்சியின் மாநில முதல்வர்கள் பட்டியல்

## மேற்கோள்கள்

## வெளி இணைப்புகள்
* Home Page on the Parliament of India's Website 

பகுப்பு:1949 பிறப்புகள்
பகுப்பு:12வது மக்களவை உறுப்பினர்கள்
பகுப்பு:இந்திய அரசியல்வாதிகள்
பகுப்பு:ஜார்க்கண்டு மாநில முதல்வர்கள்
பகுப்பு:இந்திய அரசியல் கட்சித் தலைவர்கள்
பகுப்பு:ஜார்க்கண்ட் அரசியல்வாதிகள்
பகுப்பு:வாழும் மக்கள்
பகுப்பு:இந்திய அமைச்சர்கள்
பகுப்பு:1958 பிறப்புகள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:13வது மக்களவை உறுப்பினர்கள்
பகுப்பு:சந்தாலிகள்
பகுப்பு:பட்டியல் பழங்குடி நபர்கள்
சிவிபிசி இயந்திரம்

**சிவிபிசி**(CVPS=**C**urrency **v**erification and **p**rocessing **s**ystem) இயந்திரம் என்பது இந்திய அரசின் தலைமை வங்கியான இந்திய ரிசர்வ் வங்கியில், காலாவதியான உரூபாய் நோட்டுகளை, மிக விரைவாகத் தரம் பிரிக்கப் பயன்படும் எந்திரம் ஆகும். இந்திய அரசு 500, 1000 ரூபாய் நோட்டுகளைத் திரும்ப பெற்று, அதற்கு மாற்றாக புதிய 500, 2000 ரூபாய் நோட்டுகளைத் தருகிறது. இதனால் பல்லாயிரக்கணக்கான ரூபாய் நோட்டுகள் வங்கிகளில் சேருகின்றன. இந்நோட்டுகள் ரிசர்வ் வங்கியின் ‘இஷ்க்’ எனப்படும் இடத்தில் பத்திரமாக வைக்கப்பட உள்ளது. பின்னர் இந்நோட்டுகளில் மறு சுழற்சிக்குப் பயனுள்ள நோட்டுகள், பயன்படாத நோட்டுகள் என **சிவிபிசி** இயந்திரம் மூலம் தனித்தனியாக பிரிக்கப்படும்.

## அறிமுகம்
எதிர்காலத்தில் பயன்படாத, இந்த ரூபாய் நோட்டுகளை, மிகவும் பாதுகாப்பாகவும், வேகமாகவும் பிரிக்கும், இந்த எந்திர முறையை 2003 ஆம் ஆண்டு, அப்பொழுது இந்திய ரிசர்வ் வங்கி ஆளுநராக இருந்த, பிமல் சலன்(Dr. Bimal Jalan) அறிமுகப்படுத்தினார். இவர் சனவரி 1999 ஆம் ஆண்டு, இந்திய ரிசர்வ் வங்கியில், 'சிறந்தநோட்டுக் கொள்கை'யினை அறிவித்தார்.(   ''Clean Note Policy''  of RBI.) அதன் அடிப்படையில், இந்த எந்திரம், துணை ஆளுநராக இருந்த வேப்ப காமேசம் (Vepa Kamesam) தலைமையில் முதற்கட்டமாக 22 வங்கிகளில் நிறுவப்பட்டன..

## செயற்பாடு
ஒரு சிவிபிசி இயந்திரமானாது, ஒரு மணி நேரத்தில் 60 ஆயிரம் நோட்டுகளை பிரிக்க முடியும். அப்பொழுது கள்ள நோட்டை தனியாகவும், நல்ல நோட்டைத் தனியாகவும் விரைவில் கண்டறிந்து பிரித்து கொடுக்கும் திறன் கொண்டது ஆகும். அத்துடன் மறுசுழற்சிக்கு பயன்படும், பயன்படாத நோட்டுகளையும் தனித்தனியாகக் கண்டறியும் திறனுடையது. அப்பொழுது பயன்படாத உரூபாய் நோட்டுகளை, சிறு, சிறு துண்டுகளாக வெட்டி தனியாக தந்து விடும். அத்துடன் பயன்படும் நோட்டுகளை, மறு சுழற்சிக்கு ஏற்றவாறு தயார் செய்து தரும் திறன் கொண்டதாகும்.

## மறுசுழற்சி பொருட்கள்
100px| காகிதக் கழிவு|வலது|thumb
thumb|காகிதப் பொருட்கள்|60px|வலது

இந்த மறுசுழற்சி நோட்டுகள், சுற்றுப்புறச் சூழலை கெடுக்கா வண்ணம், காகிதக்கூழாக மாற்றப்படுகின்றன. பின்னர்,அதிலிருந்து அலுவலகப் பயன்பாட்டுப் பொருட்கள் தயாரிக்கப்பட பயன்படுத்தப்படுகின்றன. குப்பைத்தொட்டிகள், மேசைமீது வைக்கப்படும் காகிதங்கள் காற்றில் பறக்காதபடி, அதன்மீது வைக்கப்படும் காகிதக்கல்,  எழுதுகோல்கள் வைக்கப்பயன்படும் சிறுகுவளைகள் போன்றவை சில மறுசுழற்சிக்கான எடுத்துக்காட்டுகள் ஆகும்.

## மேற்கோள்கள்

## வெளியிணைப்புகள்
* RBI follows Clean Note Policy : Instals New Machines for Faster Weeding out of Soiled Notes
*இந்திய ரிசர்வ் வங்கியின்  'சிவிபிசி'எந்திரமும், ரூபாய் மேலாண்மையையும் தெரிவிக்கும் ஆங்கில கட்டுரையுள்ள இணையதளம்.

பகுப்பு:இந்திய ரிசர்வ் வங்கி
மாஸ்டர் வேணு

**மாஸ்டர் வேணு** எனப் பிரபலமாக அறியப்பட்ட **மத்துரி வேணுகோபால்** (1916–1981) ஒரு இந்திய திரைப்பட இசையமைப்பாளர் ஆவார். இவர் பல தமிழ், தெலுங்குத் திரைப்படங்களுக்கு இசையமைத்துள்ளார். நடிகர் பானு சந்தர் இவரது மகனாவார்.

## இசையமைத்த தமிழ்த் திரைப்படங்கள்
இது முழுமையான பட்டியல் அல்ல.

## சில பிரபலமான பாடல்கள்
இந்தப் பட்டியல் இன்டியன் ஹேரிடேஜ் தளத்திலிருந்து தொகுக்கப்பட்டது.

## சான்றாதாரம்

## வெளி இணைப்புகள்
* 

பகுப்பு:தமிழ்த் திரைப்பட இசையமைப்பாளர்கள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:1916 பிறப்புகள்
பகுப்பு:1981 இறப்புகள்
பகுப்பு:கிருஷ்ணா மாவட்ட மக்கள்
சுல்தான் பூர்

**சுல்தான் பூர்** *(Sultan Pur)* இந்தியாவின் தில்லி நகரில் உள்ள  தெற்கு தில்லியில் இருக்கும் ஒரு கணக்கெடுப்பில் உள்ள ஊராகும். சுல்தான் பூர் தோட்டத்தில் உள்ள குடியிருப்புப் பகுதியில் மட்டும் 34 வீடுகள் இருக்கின்றன.

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி சுல்தான் பூர் நகரின் மக்கள்தொகை 11,336  நபர்கள் ஆகும். இம்மக்கள்தொகையில் 57% நபர்கள் ஆண்கள் மற்றும் 43% நபர்கள் பெண்களாவர். இவ்வூரின் எழுத்தறிவு சதவீதம் 69% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 75% நபர்கள் ஆண்கள் மற்றும் 61% நபர்கள் பெண்களாவர். மக்கள் தொகையில் 15% நபர்கள் 6 வயதுக்கு கீழ் உள்ளவர்களாகும். 

## மேற்கோள்கள்

பகுப்பு:தெற்கு தில்லி மாவட்டத்திலுள்ள ஊர்களும் நகரங்களும்
பகுப்பு:தில்லி சுற்றுப் பகுதிகள்
பகுப்பு:தெற்கு தில்லி மாவட்டம்
எது நிஜம்

**எது நிஜம்** 1956 ஆம் ஆண்டு வெளியான ஒரு இந்திய தமிழ்த் திரைப்படமாகும். வீணைக் கலைஞரும் திரைப்பட இயக்குநருமான எஸ். பாலச்சந்தர் இயக்கத்தில் உருவான இத்திரைப்படத்தில் நாகபூஷணம், சௌகார் ஜானகி ஆகியோர் முக்கிய பாத்திரங்களில் நடித்திருந்தார்கள். இத்திரைப்படம் தெலுங்கு மொழியில் *எதி நிஜம்*  (ఏది నిజం) என்ற பெயரில் தயாரிக்கப்பட்டு, தமிழுக்கு மொழிமாற்றம் செய்யப்பட்டது. இத்தாலியத் திரைப்படமான  *Puzitor* என்ற படத்தின் கதையைத் தழுவி இத்திரைப்படம் உருவாக்கப்பட்டிருந்தது.

## திரைக்கதைச் சுருக்கம்
ஒரு கிராம முன்சீப்பின் அக்கிரமத்தையும், அதிகாரத்தையும் மூலமாகக் கொண்டது இத்திரைக்கதை. கோதண்டன் ஒரு கிராமத் தொழிலாளி. அவனது மனைவி லட்சுமி. அந்தக் கிராமத்தின் முன்சீப் ஒரு தீயவன். அவன் லட்சுமியை அடைய பல வழிகளைக் கையாளுகிறான். கிராமத்திலுள்ள நாட்டு வைத்தியர், கிராம பூஜாரி மற்றும் சிலரும் அந்த முன்சீப்புக்கு உதவுகிறார்கள். கோதண்டனின் நண்பனான திருப்பதி வெளிப்படையாக முன்சீப்பை எதிர்க்கிறான். முன்சீப்பின் பல தில்லுமுல்லுகளை அம்பலமாக்குகிறான். இதனால் ஆத்திரமுற்ற முன்சீப், திருப்பதியை கொலை செய்வித்து பழியை கோதண்டன் மீது சுமத்திவிடுகிறான். இதனால் கோதண்டன் சிறைக்குச் செல்கிறான். சிறையிலிருந்து மீண்டு வந்த கோதண்டனுக்கு உண்மைகள் தெரிய வருகிறது. அவன் முன்சீப்பை தாக்குகிறான். காட்டில் ஒளிந்து கொண்டிருக்கும் கோதண்டனை போலீசார் கைது செய்கிறார்கள். கோதண்டன் எது நிஜம் என்பதை எப்படி நிலைநாட்டுகிறான் என்பதே மீதிக்கதையாகும்.

## நடிகர்கள்
* நாகபூஷணம் - கோதண்டன்
* சௌகார் ஜானகி - *லட்சுமி*
* கும்மடி வெங்கடேஸ்வர ராவ் - முன்சீப்
* ரமணா ரெட்டி - *நாட்டு வைத்தியர்*
* ஜகோ ராவ் - *திருப்பதி*
* வேங்கட சுப்பையா - பூஜாரி
நடனம்
* ஈ. வி. சரோஜா
* மாடி லட்சுமி

## பாடல்கள்
திரைப்படத்துக்கு இசையமைத்தவர் மாஸ்டர் வேணு. பாடல்களை கு. மா. பாலசுப்பிரமணியம், கு. சா. கிருஷ்ணமூர்த்தி ஆகியோர் எழுதினார்கள். சீர்காழி கோவிந்தராஜன், ஜிக்கி, என். எல். கானசரஸ்வதி, வி. ஜே. வர்மா, மாதவப்பள்ளி சத்யம் ஆகியோர் பின்னணி பாடியுள்ளனர். படத்தின் ஆரம்பத்தில் வரும் சீர்காழி கோவிந்தராஜன் குழுவினர் பாடிய *எது நிஜம்* என்ற பாடலும், *ஜோரான ஜோடி மாமா, சோறுண்ண வாங்க* என்ற ஜிக்கி பாடிய பாடலும் பிரபலமானவை.

## உசாத்துணை

## மேற்கோள்கள்

## வெளி இணைப்புகள்
* 

பகுப்பு:1956 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:1956 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
கீரன் (புலவர்)

**புலவர் கீரன்** தமிழ் நாட்டைச் சேர்ந்த ஒரு சொற்பொழிவாளர். கம்பராமாயணம், மகாபாரதம், திருவிளையாடற்புராணம், திருவெம்பாவை போன்ற நூல்களில் பாடல் வடிவில் சொல்லப்பட்டுள்ள விடயங்களைச் சாதாரண மக்களும் புரிந்து கொள்ளும் வகையில் எளிய நடையில் கூறத்தக்க வல்லமை பெற்றவர்.

## தமிழ்மொழி, ஆன்மீக வளர்ச்சி
தூய தமிழ் வளர்ச்சிக்கும், ஆன்மீக வளர்ச்சிக்கும் அவர் பாடுபட்டார். புலவர் கீரன் லால்குடியில் தமது பணிமனையை அமைத்து அங்கிருந்து சுமார் 20 ஆண்டுகள் பணி செய்தார்.

## இசைச் சொற்பொழிவு
புலவர் கீரன் இசைச் சொற்பொழிவுகளும் நிகழ்த்தி வந்தார். இந்த வகை சொற்பொழிவுகளில் கிருபானந்த வாரியார் போலவே புலவர் கீரனும் புகழ் பெற்று விளங்கினார்.இசைச் சொற்பொழிவு என்பது இசையும் உரையும் கலந்து வழங்கப்படுவது. ஆரம்பகாலத்தில் ஹரிகதை எனவும் பின்னர் கதாகாலட்சேபம் எனவும் அழைக்கப்பட்டுவந்தது. இதிலே ராமாயணம், மகா பாரதம் மற்றும் இவை போன்ற இதிகாசங்களைக் கதைகளாகக் கூறுவார்கள். பொருத்தமான இடங்களிலே பாடல்கள் பாடுவார்கள். கதை நிகழ்த்துபவருக்கு உதவியாக சங்கீதம் நன்றாகத் தெரிந்த ஒருவரும் இசைக் கருவிகளை மீட்டுவோரும் சேர்ந்து நிகழ்ச்சியை அளிப்பார்கள். தொடக்க காலத்தில் இந்த நிகழ்ச்சிகள் 5, 6 மணி நேரம் வரையிலும் தொடர்ந்து நடக்கும். கதை சொல்பவர் அவ்வளவு நேரமும் நின்று கொண்டே கதை சொல்லுவார். சில சமயங்களில் காலிலே சலங்கை கட்டிக்கொண்டு நடனமாடவும் செய்வார். கதை சொல்லும்போது நாடக பாணியில் அபிநயங்களும் காட்டுவார்.தஞ்சாவூர் கிருஷ்ண பாகவதர் என்பவரே இந்த வகையான நிகழ்ச்சியின் முன்னோடி என நம்பப்படுகிறது. பின்னர் சூலமங்கலம் சௌந்தரராஜ பாகவதர், எம்பார் ஸ்ரீரங்காச்சாரியார், எம்பார் எஸ். விஜயராகவாச்சாரியார் போன்றவர்கள் ஹரிகதை நிகழ்த்தி வந்தனர்.இந்த நிகழ்ச்சி பின்னர் கால அளவு குறைக்கப்பட்டு சங்கீத உபந்நியாசம் என்று சொல்லி வந்தனர். இதுவே தமிழில் இசைச் சொற்பொழிவு எனக் கூறப்பட்டது. கம்பராமாயணம், மகாபாரதம் போன்றவற்றை இசையீடிட்ட கதைகளாகச் சொல்லி வந்தனர். இந்தப் புதிய மரபிலே திருமுருக கிருபானந்த வாரியாரும் புலவர் கீரனும் மக்கள் மத்தியில் பிரபலமானவர்களாக விளங்கினார்கள்.

## கீரன் அறக்கட்டளை
*புலவர் கீரன் செல்வமணி கீரன்* என்ற பெயரில் அறக்கட்டளை ஒன்று ஏற்படுத்தப்பட்டு அதன் மூலம் புலவர் கீரனின் உரைகள் நூல் வடிவிலும், குறுந்தட்டு வடிவிலும் வெளியிடப்பட்டு வருகின்றன.

## மேற்கோள்கள்

## வெளி இணைப்புகள்
* கீரன் சொற்பொழிவுகளை பதிவிறக்கம் செய்ய
* புலவர் கீரன் பற்றி என். சொக்கன்

பகுப்பு:தமிழ்ப் பேச்சாளர்கள்
பகுப்பு:தமிழகப் பேச்சாளர்கள்
பகுப்பு:1935 பிறப்புகள்
பகுப்பு:1990 இறப்புகள்
மதன் லால் குரானா

**மதன் லால் குரானா** (*Madan Lal Khurana*, 15 அக்டோபர் 1936 - 27 அக்டோபர் 2018) சுயம்சேவாக் சங்கத்தின் ஆர் எஸ் எஸ் பிரச்சாரகரும், பாரதிய ஜனதா கட்சியின் மூத்த தலைவரும் ஆவார். தில்லி மாநிலத்தின் முதலமைச்சராக 1993 முதல் 1996 முடிய பதவியில் இருந்தவர். மேலும் இராஜஸ்தான் மாநில ஆளுநர் பதவியில் சனவரி 2004 முதல் நவம்பர் 2004 முடியப் பதவி வகித்தவர். இந்தியப் பிரிவினையின் போது தற்கால பாகிஸ்தானிலிருந்து இந்தியாவின் தலைநகரமான தில்லி மாநகரத்தின் கீர்த்தி நகரில் குடும்பத்துடன் அகதியாக குடியேறியவர். மதன்லால் குரானா தனது பட்டப்படிப்பை தில்லியின் கிரோரி மால் கல்லூரியில் முடித்தவர்.

### ஜன சங்கம்
அரசியல் களத்திற்கு வருவதற்கு முன்பு விஜய் குமார் மல்ஹோத்திராவுடன் மாலைநேரக் கல்லூரி ஆசிரியராக பணிபுரிந்தவர். பின்னர் தில்லி ஜன சங்கத்தின் பொதுச்செயலராக 1965 முதல் 1967 முடிய செயல்பட்டார்.

### பாரதிய ஜனதா கட்சி
பாரதிய ஜனதா கட்சியின் தில்லி மாநில முதலமைச்சராக 1993 முதல் 1996 முடிய இருந்தவர்.

அடல் பிகாரி வாஜ்பாய் தலைமையிலான அமைச்சரவையில் நாடாளுமன்ற விவகாரத் துறை மற்றும் சுற்றுலா அமைச்சகத்தின் அமைச்சராக செயல்பட்டவர். பின்னர் இராஜஸ்தான் மாநில ஆளுநராக 14 சனவரி 2004 முதல் 28 அக்டோபர் 2004 முடிய பதவி வகித்தவர். 9, 10, 12 மற்றும் 13வது இந்திய நாடாளுமன்ற மக்களவை உறுப்பினராக இருந்தவர்.

## மேற்கோள்கள்

பகுப்பு:1936 பிறப்புகள்
பகுப்பு:2018 இறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய அரசியல்வாதிகள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:தில்லி முதலமைச்சர்கள்
எக்மோ

**எக்மோ** அல்லது **பிரித்தேற்ற சவ்வு ஆக்சிசனேற்றம்** (Extracorporeal membrane oxygenation|ECMO) எனப்படுவது ஒரு வகை வெளிப்புற உயிர் சுவாச ஆதரவு முறை. இதன் மூலம், இதயம் மற்றும் நுரையீரல்களில் தேவையான அளவிலான ஆக்சிஜன் வாயுக்களை பரிமாறுதல் (அ) சீரான இரத்த ஓட்டத்தை (perfusion) வழங்க இயலாத நிலைக்குள்ளான நோயாளிகளுக்கு நீடித்த இதய மற்றும் சுவாச ஆதரவை தற்காலிகமாக வழங்குவதுமாகும். தீவிர மூச்சுத் திணறலாலும், மாரடைப்பாலும் பாதிக்கப்பட்டவர்களின்  நுரையீரல்கள் மற்றும் இதயம் முழுமையாக செயல்படாதபோது, எக்மோ கருவியின் உதவி மூலம் பாதிக்கப்பட்டவரின்  இரத்தம் சுத்திகரிக்கப்பட்டு,  பிராணவாயு நுரையீரலுக்கு அனுப்பப்படும். இதனால் மூச்சு விடுவதிலுள்ள சிரமம் தளர்த்தப்பட்டு, இரத்த ஓட்டம் தடை படுவது நிறுத்தப்பட்டு நோயாளி விரைவில் உயிர் காக்கப்படுவார்.

## மருத்துவப் பயன்பாடு
thumb|எக்மோ சுற்று
thumb|ஒரு மேக்வெட் வெற்று நார் சவ்வு ஆக்ஸிஜனேற்றி மாதிரி
எக்மோ பயன்படுத்தும் நடைமுறைகள் சார்ந்த வழிகாட்டுதல்கள் எக்ஸ்ட்ராகார்போரியல் வாழ்வு ஆதரவு நிறுவனத்தால் (ELSO)  வெளியிடப்பட்டுள்ளன. எக்மோ முறையை தொடங்குவதற்கான முறைகள், அளவுகோல்கள் தயாரிப்பு நிறுவனங்களுக்கு ஏற்ப வேறுபடுகின்றன, இருப்பினும் பொதுவாக கடுமையான இதய அல்லது நுரையீரல் செயலிழப்புகளைக் கையாளும் முறைமைகளிலிருந்து இது வழக்கமான மீளமைக்க இயலாத நிலையில் முக்கிய மாற்றாகப் பயன்படுத்தப்படுகிறது. எக்மோ வின் துவக்கத்தை தூண்டக்கூடிய மருத்துவ சூழ்நிலைகளின் சான்றுகள் பின்வருமாறு 

* இரத்தக் குழாய் சுவாசக் கோளாறு இரத்தக் குழாயின் ஆக்ஸிஜன் அழுத்தத்தின் விகிதத்துடன் தூண்டப்பட்ட ஆக்ஸிஜனின் பகுதி (

பகுப்பு:மருத்துவக் கருவிகள்
பகுப்பு:அறுவை மருத்துவம்
சந்தியா, நடிகை

**சந்தியா** (1924 - 1971) என்பவர் ஒரு தென்னிந்தியத் திரைப்பட நடிகையாவார். இவரது இயற்பெயர் *வேதவல்லி* என்பதாகும். திரைப்படங்களில் நடிப்பதற்காக சந்தியா என்ற பெயரை சூட்டிக்கொண்டார். இவர் பெரும்பாலும் துணை வேடங்களில் நாயகியின் சகோதரியாகவோ, தாயாகவோ நடித்தார். இவரது தங்கை வித்யாவதியும் ஒரு நடிகையாவார். சந்தியா தமிழ்நாட்டின் முதலமைச்சராக இருந்த ஜெ. ஜெயலலிதாவின் தாயாராவார்.

## வாழ்கைக் குறிப்பு
வேதவல்லி பிரித்தானிய இந்தியாவின், சென்னை மாகாணம், திருவரங்கத்தில் ஐயங்கார் குடும்பத்தில் பிறந்தார். பின்னர் அன்றைய மைசூர் அரண்மனை காரியதர்சியும் அரண்மனை ராஜாங்க குடும்ப வழக்கறிஞர் ஜெயராமன் என்பவருக்கு இரண்டாவது மனைவியாக 1935 இல் தன் 11வது வயதில் வாழ்க்கைப்பட்டார். இந்த இணையருக்கு ஜெயகுமார், ஜெயலலிதா ஆகிய  இரண்டு பிள்ளைகள் பிறந்தனர். வேதவல்லி தன் 26 வயதில் கணவரை இழந்தார். பிள்ளைகளைக் காப்பாற்ற தன் சகோதரி அம்புஜவல்லியுடன் (வித்யாவதி) திரைப்படங்களில் சந்தியா என்ற பெயரில் 1953 இல் நடிக்க வந்தார்.

1960 ஆம் ஆண்டு இவரது மகள் ஜெயலலிதா அவர்களது முதல் நாட்டிய அரங்கேற்றத்தில் தலைமையேற்று கலந்து கொண்டு சிறப்பித்த அன்றைய தமிழ் திரையுலகின் முன்னணி நடிகரும், கலையுலக சக்கரவர்த்தியுமான நடிகர் திலகம் சிவாஜி கணேசன் அவர்கள் ஜெயலலிதாவையும் அவரது அழகையும், நாட்டியத்தையும் பாராட்டி பேசும் போது அன்னை "சந்தியா" வயிற்றனில் தங்கமுலாம் தேய்த்தெடுத்து பிறந்திட்ட " " "தங்க விக்ரகம்" " " மனமுகர்ந்த மல்லிகை என்று மனமார பாராட்டி பேசினார்.

## நடித்த திரைப்படங்கள்
* மாயா பஜார் (1957)
* கிருஷ்ணலீலலு (1959)
* பலே பாண்டியா - கனகம் (1962) 
* கர்ணன் (1964) 
* ஆசை அலைகள் (1964)
* கற்கோட்டை (தமிழ் 1954 அறிமுகம்)
* சமயசஞ்சீவி (1957)
* மணிமேகலை (1958) 
* மலைக்கள்ளன் (1954)
* பாக்தாத் திருடன் (1960)
* படிக்காத மேதை (1960
* சம்பூர்ண ராமாயணம் (1957) 
* மரகதம் (1959) 
* குலமகள் ராதை - வனஜா (1963) 
* இருவர் உள்ளம் - நாகம்மா (1963) 
* காத்திருந்த கண்கள் (1962) 
* தெனாலிராமன் - திருமலாம்பாள் (1956) 
* பிள்ளைக் கனியமுது (1959) 
* சாரதா (1962)

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:1971 இறப்புகள்
பகுப்பு:1924 பிறப்புகள்
போவத்தென்னை அணை

**போவத்தென்னை அணை** என்பது இலங்கையின் போவத்தென்னையில் அமைந்துள்ள ஓர் அணை ஆகும். இது ஒரு ஈர்ப்புசக்தி அணை ஆகும். இதன் உயரம் 100 அடிகள் (30 மீற்றர்) ஆகும். இவ்வணை 1961 ஆம் ஆண்டு சூன் மாதம் கட்டப்பட்டது. அத்துடன் இது நீர்வடிகாலமைப்பில் முக்கிய இடம் விகிக்கின்றது. இவ்வணையின் கீழ் நீர் மின்சாரத்தைப் பிறப்பிப்பதற்காக ஒரு நீர் மின்னிலையம் 1800 மீற்றர் ஆழத்தில் அமைந்துள்ளது.

## மேற்கோள்கள்

பகுப்பு:இலங்கையில் உள்ள அணைகள்
இலங்கை மின்சார சபை

**இலங்கை மின்சார சபை** (Ceylon Electricity Board) என்பது இலங்கையிலுள்ள மிகப்பெரிய மின்சார வசதிகளை வழங்கும் நிறுவனம் ஆகும். இது 1969 ஆம்மு ஆண்டில்ழு நிறுவப்பட்டது.  இலங்கையினதும் மின் உற்பத்தி, மின் பரிமாற்றம், மின் வழங்கல் என அனைத்து மின்சாரம் தொடர்பான விடயங்களையும் நிர்வகிப்பது இந்நிறுவனமே ஆகும். இதன் வாடிக்கையாளர்கள் 5.42 மில்லியன் மக்கள் ஆவர். இவர்களிடமிருந்து இந்நிறுவனம் 2014 ஆம் ஆண்ட்யில் மட்டும் 204.7 பில்லியன் இலங்கை ரூபாயை வருமானமாக ஈட்டியுள்ளது.

## மேற்கோள்கள்

பகுப்பு:இலங்கையில் மின்னாற்றல்
இந்தியன்

**இந்தியன்** () அல்லது **இந்தியர்** என்பது பினவருவனவற்றைக் குறிப்பிடலாம்:

## பொது
* இந்தியாவைச் சேர்ந்தவர் அல்லது அந்நாட்டவர்

## மக்கள்
### தென் ஆசியா
* இந்திய மக்கள் அல்லது இந்தியர்
* வெளிநாடு வாழ் இந்தியர்கள்

### அமெரிக்கா
* அமெரிக்க முதற்குடிமக்கள்
** ஐக்கிய அமெரிக்காவிலுள்ள தொல்குடி அமெரிக்கர்
** சமவெளிப் பழங்குடிகள்

## மொழிகள்
* அமெரிக்க முதற்குடிகளின் மொழிகள்
* இந்திய மொழிகள்

## கலை
### திரைப்படம்
* இந்தியன் (1996 திரைப்படம்)

## இடம்
* இந்தியப் பெருங்கடல்
* இந்தியத் துணைக்கண்டம்

## விளையாட்டுக்கள்
* மும்பை இந்தியன்ஸ்

## பிற
* இந்திய உணவுமுறை

## இவற்றையும் பார்க்க
* இந்திய விண்மீன் குழாம்
மதச்சார்பற்ற ஜனதா கட்சி

**மதச்சார்பற்ற ஜனதா கட்சி** (Janata Party  (Secular)  சூலை 1979-இல் ஜனதா கட்சியிலிருந்து வெளியேறிய ராஜ் நாராயணன் எனும் இந்திய அரசியல்வாதியால் துவக்கப்பட்டது.
இந்திரா காங்கிரஸ் கட்சியின் ஆதரவுடன், 16 சூலை 1979-இல் மதச்சார்பற்ற ஜனதா கட்சியின் அகில  இந்தியத் தலைவரான சரண் சிங், இந்திய நடுவண் அரசின் பிரதம அமைச்சரானார். ஆனால் 20 ஆகஸ்டு 1979-இல் இந்திரா காங்கிரசு கட்சி தனது ஆதரவை சரண்சிங்கிற்கு விலக்கிக் கொண்டதால், சரண் சிங் பிரதமர் பதவியைத் துறந்தார்.

சரண் சிங், மதச்சார்பற்ற ஜனதா கட்சியின் பெயரை, **லோக் தளம்** என பெயரை மாற்றினாலும், ஏழாவது 1980 இந்தியப் பொதுத் தேர்தலில். மதச்சார்பற்ற ஜனதா கட்சியின் பெயரால் தன் கட்சியின் வேட்பாளர்களை நிறுத்தி, மொத்த வாக்குக்களில் 9.39% வாக்குகள் பெற்று, 41 மக்களவைத் தொகுதிகளைக் கைப்பற்றினார்.

## இதனையும் காண்க
* ஜனதா கட்சி
* லோக்தளம்

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:1979இல் நிறுவப்பட்ட அரசியல் கட்சிகள்
வீரசேகர சோழன்

**வீரசேகர சோழன்** (ஆட்சி:1511-1529) பழையாறையிலிருந்து ஆட்சி செய்து வந்த  சோழ மன்னனாவான்

## வரலாறு

பழையறையில் ஆட்சிசெய்துவந்த வீரசேகர சோழன் தங்கள் மரபினர் இழந்த தஞ்சையை விஜயநகர ஆட்சியில் இருந்து கைப்பற்ற முன்றார். தஞ்சையை மீட்க முயன்று தோல்வியுற்ற, வீரசேகர சோழன் மதுரை சென்று அங்கு விஜயநகர பேரரசிற்கு கட்டுப்பட்டு ஆட்சி செய்த சந்திரசேகர பாண்டியனை வென்று 1529இல் மதுரையில்  ஆட்சி அமைத்தான். விரட்டப்பட்ட  சந்திரசேகர பாண்டியன் கிருஷ்ணதேவராயரிடம் முறையிட்டு உதவி கோர அவர் தளபதிநாகம நாயக்கன் தலைமையில்  சோழனிடம் இருந்து மதுரையை மீட்கப் படையுடன் அனுப்பப்பட்டார். சோழனிடம் இருந்து மதுரையை மீட்டாலும் அதனைப் பாண்டியனிடமும் கொடுக்காமல் நாகம நாயக்கர் தங்கள் ஆட்சியை நிறுவினார். வீரசேகர சோழன் போரில் கொல்லப்பட்டு சோழனின் இளைய மகன், மகள் இருவரும் நாடுகடத்தப்பட்டனர்.
## மேற்கோள்கள்

பகுப்பு:சோழ அரசர்கள்
பாரதிய லோக் தளம்

**பாரதிய லோக் தளம்** (Bharatiya Lok Dal| **BLD**) (, ("இந்திய மக்கள் கட்சி") 1974 ஆண்டின் இறுதியில் இந்திரா காந்தி தலைமையிலான இந்திய தேசிய காங்கிரசு கட்சியை அனைத்திந்திய அளவில் வீழ்த்துவதற்காக 1974-இல் சுதந்திரா கட்சி, ஒடிசாவின் உத்கல் காங்கிரசு, பாரதிய கிரந்தி தளம், சம்யுக்த சோசலிஸ்ட் கட்சி, பிரஜா சோசலிஸ்ட் கட்சி போன்ற  ஏழு பெரிய வலதுசாரி அரசியல் கட்சிகள் ஒன்றாக இணைந்து உருவாக்கப்பட்டது. பாரதிய லோக் தள கட்சியின் தலைவராக சரண் சிங் நியமிக்கப்பட்டார்.

1975-1977 வரையிலான காலங்களில்  காங்கிரசில், இந்திரா காந்தியின் அரசு கொண்டு வந்த எமர்ஜென்சியை எதிர்த்து ஜெயபிரகாஷ் நாராயணன் அவர்கள் தலைமையில் 1977-இல் பாரதிய ஜனசங்கம் மற்றும் நிறுவன காங்கிரசு கட்சிகள் பாரதிய லோக் தளத்துடன் இணைந்து ஜனதா கட்சியை துவக்கினர்.

1977 இந்தியப் பொதுத் தேர்தலை சந்தித்த ஜனதா கட்சி, இந்திய தேசிய காங்கிரஸ் கட்சியை வீழ்த்தி, காங்கிரஸ் கட்சி அல்லாத இந்திய மத்திய அரசின் ஆட்சியை மொரார்ஜி தேசாய் தலைமையில் நிறுவப்பட்டது. 

இந்திய சுதந்திரத்திற்கு பின் 30 வருடங்களாக இந்தியாவை ஆண்ட காங்கிரஸ் ஆட்சியை வீழ்த்திய முதல் கட்சி என்ற பெருமை ஜனதா கட்சிக்கு உண்டு.

சரண் சிங்கின் மறைவிற்குப் பின்னர் பாரதிய லோக் தள கட்சியை அவரது அஜித் சிங், ராஷ்டிரிய லோக் தளம் என்று பெயர் மாற்றி கட்சியை நடத்தினார்.

## மேற்கோள்கள்


பகுப்பு:இந்தியாவில் செயல்படாத அரசியல் கட்சிகள்
குற்றமே தண்டனை

**குற்றமே தண்டனை ** (Kuttrame Thandanai) என்பது 2016 ஆம் ஆண்டு வெளிவந்த தமிழ்த் திரைப்படமாகும். இப்படத்தின்  இயக்குநர் மணிகண்டன். எம் ஆவார். இத்திரைப்படத்தில் விதார்த், ஐஸ்வர்யா ராஜேஷ்  மற்றும் பலர் நடித்திருந்தனர். இத்திரைப்படத்தை டான் புரடக்சன், டிரைபல் ஆர்ட் புரடக்சன்ஸ் ஆகிய நிறுவனங்கள் தயாரித்தன.

## கதை
நாயகன் விதார்த்துக்கு கண் பார்வையில் சிக்கல். அவரது பார்வை வீச்சின் சுற்றளவு மிகவும் குறைவு. குழாய் வழியாகப் பார்ப்பதைப்போலதான் அவரால் பார்க்க முடியும். பக்கவாட்டுக் காட்சிகள் தெரியாது. படிப்படியாக அந்தப் பார்வைத் திறனும் மறைந்துவிடும், கண் மாற்று அறுவை சிகிச்சை செய்து கொள்வது மட்டுமே தீர்வாக இருக்கும் என்கிறார் மருத்துவர். இதற்கு அவரது வருமானத்துக்கு மீறிய பெரும் தொகை தேவைப்படுகிறது.

விதார்த் வசிக்கும் வீட்டின் எதிரில் கீழ்தளத்தில் வசிக்கிறார் ஐஸ்வர்யா. அவரது வீட்டுக்கு ரகுமானும் மற்றொரு இளைஞரும் அவ்வப் போது வந்து போகின்றனர். திடீரென ஒரு நாள் ஐஸ்வர்யா கொலை செய்யப்படுகிறார். அதன் பின்பு என்ன நடந்தது, கொலை செய்தது யார், இதற்கும் விதார்த்தின் கண் பிரச்சினை தீர்ந்ததா என்பதே கதை.

## மேற்கோள்கள்

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஐஸ்வர்யா ராஜேஷ் நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
ஐசோபுரொபைல் அயோடைடு

**ஐசோபுரொபைல் அயோடைடு** *(Isopropyl iodide)* C3H7I என்ற மூலக்கூற்று வாய்ப்பாடு கரிம அயோடின் சேர்மமாகும். சமபுரொபைல் அயோடைடு என்ற பெயராலும் (CH3)2CHI என்ற அமைப்பு வாய்ப்பாட்டாலும் இச்சேர்மம் குறிப்பிடப்படுவதுமுண்டு நிறமற்றது, தீப்பற்றி எரியக்கூடியது, ஆவியாகும் தன்மை கொண்டது போன்ற இயற்பியல் பண்புகளை ஐசோபுரொபைல் அயோடைடு பெற்றுள்ளது. ஒளியால் பாதிக்கப்படும் இச்சேர்மம் சேமித்து வைக்கப்படும் பொழுது மஞ்சள் நிறமாக மாற்றமடைகிறது. இம்மாற்றத்தை அயோடின் உருவாக்கத்திற்கான  காரணம் என்று கூறுவார்கள்.

## தயாரிப்பு

ஐசோபுரொபைல் ஆல்ககாலை ஐதரசன் அயோடைடு பயன்படுத்தி அல்லது கிளிசரால், அயோடின், பாசுபரசு ஆகியனவற்றின் சம அளவுக் கலவையைப் பயன்படுத்தி அயோடினேற்றம் செய்து ஐசோபுரொபைல் அயோடைடு தயாரிக்க முடியும். 2-புரொபைல் புரோமைடுடன் பொட்டாசியம் அயோடைடின் அசிட்டோன் கரைசலை வினைபுரியச் செய்தும் மாற்று வழிமுறையில் இதைத் தயாரிக்கலாம்:
:(CH3)2CHBr  +  KI   →   (CH3)2CHI  +  KBr
.

## மேற்கோள்கள்

பகுப்பு:கரிம ஆலைடுகள்
பகுப்பு:அயோடோ ஆல்க்கேன்கள்
பகுப்பு:ஐசோபுரோப்பைல் சேர்மங்கள்
ரச்சித்தா மகாலட்சுமி

**ரச்சித்தா மகாலட்சுமி** என்பவர் ஒரு இந்திய திரைப்பட மற்றும் தொலைக்காட்சி நடிகை ஆவார். இவர் உப்புக் கருவாடு திரைப்படத்தில் 2015 ஆம் ஆண்டு நடிகையாக அறிமுகமானார், மற்றும் இவர் விஜய் தொலைக்காட்சியின் *[[சரவணன் மீனாட்சி]]* தொடரில் நடித்து புகழ்பெற்றார்.

## தொலைக்காட்சி

|  2019-தற்போது|| 
நாச்சியார்புரம் ||ஜோதி||ஜீ தமிழ்|}

## மேற்கோள்கள்

பகுப்பு:இந்திய நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:1989 பிறப்புகள்
இலங்கையர்

**இலங்கையர்** என்பது பின்வருவனவற்றைக் குறிப்பிடலாம்:

* இலங்கையைச் சேர்ந்தவர் அல்லது அந்நாட்டவர், காண்க மக்கள் சமூகம், இலங்கை
** சிங்களவர்
** இலங்கைத் தமிழர்
** இலங்கைச் சோனகர்
** பறங்கியர்
** இலங்கை மலாயர்
** வேடுவர் (இலங்கை)
** புலம்பெயர் இலங்கையர்
கல்கி (1996 திரைப்படம்)

***கல்கி*** (*kalki*) என்பது 1996 ஆம் ஆண்டு வெளிவந்த ஓர் இந்தியத் தமிழ் நாடகத் திரைப்படம் ஆகும்.  இந்திரைப்படத்தில் சுருதி, ரஹ்மான், பிரகாஷ் ராஜ், கீதா, ரேனுகா ஆகியோர் நடித்திருந்தனர். தேவா இத்திரைப்படத்திற்கு இசை அமைத்திருந்தார். இது கிரமகோ புரொடக்சன்ச் நிறுவனத்தால் உப தயாரிப்பு செய்யப்பட்டது. இத்திரைப்படமானது 1996 ஆம் ஆண்டின் தீபாவளி வெளியீடுகளில் ஒன்றாக வெளிவந்தது.

## நடிகர்கள்
* சுருதி - கல்கி 
* ரகுமான் - பரஞ்சோதி
* பிரகாஷ் ராஜ் - பிரகாஷ் 
* கீதா - செல்லம்மா
* ரேணுகா - கற்பகம்[4]
* பாத்திமா பாபு - கோகிலா
* எம். என். ராஜம் 
* காத்தாடி இராமமூர்த்தி 
* பிரியதர்ஷினி - கல்கியின் தோழி 
* தலைவாசல் விஜய் 
* வாசுகி
* மோகன் ராமன் 
* குழந்தை அனு
* வழக்கறிஞராக கே. எஸ். ரவிக்குமார் - (சிறப்புத் தோற்றம்)
* திரைப்படத் தயாரிப்பாளராக கே.பாலச்சந்தர் - (சிறப்புத் தோற்றம்)
* நடிகையாக சுவலட்சுமி - (சிறப்புத் தோற்றம்)

## பாடல்கள்
இத்திரைப்படத்திற்கு தேவா இசையமைத்திருந்தார். பாடல் வரிகளை இளந்தேவன் எழுதியிருந்தார்.

## மேற்கோள்கள்

## வெளி இணைப்புகள்
*https://www.imdb.com/title/tt0140303/

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:எம். என். ராஜம் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:கே. பாலசந்தர் இயக்கிய தமிழ்த் திரைப்படங்கள்